internet vaartha 158 Views
ముంబై : బాలీవుడ్‌ నటి అనుష్క టీమిండియా టెస్ట్‌ కెప్టెన్‌ కోహ్లీపై సామాజిక మాద్యమాల్లో కొందరు అవమానకరమైన వ్యాఖ్యలు చేస్తున్న నేపథ్యంలో భారత మాజీ కెప్టెన్‌ గవాస్కర్‌ రంగంలోకి దిగారు.అనుష్కపై అనుచిత వ్యాఖ్యలు చేస్తున్న వారిపై కోహ్లీ మండి పడిన సంగతి తెలిసిందే.కాగా మంగళవారం గవాస్కర్‌ కోహ్లీకి అండగా నిలిచాడు.అనుష్క లవ్‌లీ గర్ల్‌ అంటూ ప్రశంసించాడు. కోహ్లీ క్రికెటర్‌గా,వ్యక్తిగా ఎదగడంలో ఆమె అతడిపై సానుకూల ప్రభావాన్ని చూపిందన్నారు.సోషల్‌ మీడియాలో ఆమెపై రకరకాల వ్యాఖ్యలు విసుగు కలిగిస్తున్నాయని, కోహ్లీ,అనుష్కల మధ్య సంబంధం గురించి తనకు పెద్దగా తెలియదని,అయితే అనుష్క మాత్రం లవ్లీ గర్ల్‌ అని పేర్కొన్నాడు. వారిద్దరూ చూడటానికి బాగుంటారని,ఆమె కోహ్లీలో సానుకూల థృక్పథానికే కారణమయ్యారని,తమ జీవితాల్లో ప్రేమ లేని వాళ్లే ఈ జంటపై విమర్శలు చేస్తున్నారని మండిపడ్డాడు. కోహ్లీ అనుష్క ఎప్పుడూ ముద్దుగానే ఉన్నారని పేర్కొన్నాడు.టీ20 ప్రపంచ కప్‌ టోర్నీలో భాగంగా ఆస్ట్రేలియాతో జరిగిన మ్యాచ్‌లో కోహ్లీ బాగా ఆడాడని కొనియాడాడు.కోహ్లీ ఇన్నింగ్సే భారత్‌ను గెలిపించిందన్నాడు.కాగా కోహ్లీ ప్రదర్శనపై కొందరు సోషల్‌ మీడియాలో స్పందిస్తూ కోహ్లీ అనుష్కకు దూరమైన తరువాత అతడి ఆటతీరు మెరుగుపడిందంటూ పలువరు పోస్ట్‌లు చేశారు.కాగా ఈ విషయమై కోహ్లీ ఆగ్రహం వ్యక్తం చేశాడు.అనుష్కపై ఇలాంటి వ్యాఖ్యలు చేయడం సిగ్గుచేటని పేర్కొన్నాడు.ఇప్పుడు గవాస్కర్‌ సైతం అదే విధంగా వ్యాఖ్యానించాడు.